Grav gård

Grav gård i Bærum, eies nå av Steinerskolen i Bærum som bruker lokalene til skole og barnehage.

Gården er datert til yngre jernalder, mens dagens bygninger er forholdsvis nye. Hovedbygningen og drengestuen er fra 1805. Hovedbygningen ble i 1936-37 ombygd med arker mot nord og syd og sammenbygd med drengestuen. Arkitekt for hovedbygningen var Arnstein Arneberg og for drengestuen broren Eilif Arneberg. Stabburet har innrisset 1661 og 1875 ved døren for oppføringsåret og tilbygg. Driftsbygnigen er fra 1936.

Grav ble fortsatt drevet som gårdsbruk med 200 dekar jord til etter krigen. Da ble resten av jorda regulert til boligbygging. Gartnerivirksomheten ble opprettholdt helt til 1980-årene.

Steinerskolen kjøpte gårdstunet i 1971 og driver skole i bygningene og de nye paviljongene.

Gårder i Bærum